cyanic-selkie/wikianc huggingface dataset:
VID vitenskapelige høgskole
VID vitenskapelige høgskole er ein norsk vitskapleg høgskule med hovudsete på Frøen i Oslo (studiestad Diakonhjemmet, samlokalisert med søsterverksemda Diakonhjemmet sykehus) og andre studiestader i Bergen, Stavanger og Tromsø, som driv forsking og tilbyr studiar på alle nivå opp til doktorgrad innan helse- og sosialfag, teologi, diakoni, samfunnsvitskap, pedagogikk og leiing. VID har rundt 50 studieprogram. Sjukepleiarutdanning er det største studieprogrammet og den tradisjonelle kjerneverksemda, og høgskulen tilbyr også ei rekkje mastergrader innan t.d. klinisk sjukepleie, sosialt arbeid og barnevern. Høgskulen tilbyr også studium i andre helseprofesjonar og profesjonsstudiet i teologi (cand.theol.).
VID er eit dotterselskap av stiftinga Diakonhjemmet, ein sjølvstendig og ideell diakonal institusjon innanfor Den norske kyrkja. VID vart etablert i 2016 gjennom ei samanslåing av Diakonhjemmet Høgskole med fleire mindre høgskular, med historie som går attende til 1843. Studiestad Diakonhjemmet, som er hovudsetet til VID og største studiestad, ligg på Frøen i Oslo ved sida av søsterverksemda Diakonhjemmet sykehus som også er eigd av Diakonhjemmet. VID hadde per 2022 kring 6 000 studentar og nesten 700 tilsette. VID er ein av tre private vitskaplege høgskular i Noreg, ved sida av BI og MF.
Comberiatebreen
Comberiatebreen er ein isbre som flyt vestover frå Royal Society Range mellom Berry Spur og Utz Spur. Han vart namngjeven av Advisory Committee on Antarctic Names (1994) etter Michael A. Comberiate, som var viktig i utviklinga av eit system for satellittkommunikasjon til og innanfor Antarktis, kalla South Pole Satellite Data Link.
Gerry Marsden
Gerard Marsden var ein engelsk musikar og TV-personlegdom, mest kjend som leiar i det britiske Merseybeat-bandet Gerry and the Pacemakers.
Biografi
I 1965 gifta Gerry seg med Pauline Behan og dei har to døtrer i lag, Yvette og Victoria.
Etter han slutta i The Pacemakers, heldt han ein låg profil på fjernsyn, og deltok i West End-musikalen Charlie Girl i lag med Derek Nimmo og Anna Neagle.
Marsden klarta å nå toppen av salslistene to gonger igjen i 1980-åra med nyinnspelingar av gamle hittar. Begge gongane var innspelingane til veldedige føremål. I 1985 etter stadiontragedien til Bradford City A.F.C. der 56 personar mista livet, danna han gruppa The Crowd, som spelte inn ein ny versjon av «You'll Never Walk Alone». Tre dagar etter Hillsborough-katastrofen der 96 Liverpool F.C.-fans mista livet, kom han saman med Paul McCartney, The Christians, Holly Johnson og produksjonstrioen Stock, Aitken & Waterman for å lage ein ny versjon av «Ferry Cross the Mersey».
Pianokonsert nr. 12 av Mozart
'''Pianokonsert nr. 12 i A-dur, K. 414''' (385p) vart skriven av Wolfgang Amadeus Mozart hausten 1782 i Wien. Han er skriven for solopiano, to oboar, to fagottar (valfritt), to horn og strykarar (består av fiolinar, bratsjar, celloar og kontrabassar). Som alle dei tre tidlege Wien-konsertane som Mozart skreiv, er et eit beskjedent stykke som kan framførast av berre ein strykekvartett og piano.
Stykket er i tre satsar
Det var den første i ein serie på tre pianokonsertar (med K. 413 og 415) som Mozart spelte i pinsen 1783.
As Sudayrah i Mekka
As Sudayrah er ein landsby i Mekka-regionen vest i Saudi-Arabia.
Théodore Géricault
Jean Louis André Théodore Géricault var ein fransk målar og litograf frå Rouen, ein av dei viktigaste føregangsmennene for romantikken.
Liv og gjerning
Géricault vart utdanna i Claude Vernets realistiske tradisjon og vart inspirert av nyklassisisten Pierre Guérin. Hans vart lagt merke til med arbeidet Husaroffiseren frå 1812, eitt verk som viser påverknad frå Peter Paul Rubens, samt interesse for motiv tekne frå samtida. Gjennom ei reise til Firenze og Roma 1816-17 kom Géricault i kontakt med kunsten til Michelangelo og med barokken.
Allereie frå han byrja som målar nytta Géricault ofte tema og motiv frå militære miljø, med hestar og folk på reise. Mange av dei litografia han laga etter reisa til Italia, med motiv frå det militære livet, vert rekna mellom dei tidlegaste meisterverka i kunstforma.
Hans mest berømte verk er Medusas flåte frå 1819. Måleriet gjev med stor kraft att fylgjene av eit i samtida mykje omtala forlis då ein korrupt fransk skipskaptein overgav mannskapet sitt og forlet sjøfolka til ein sikker død. I dette verket kombinerte han ein nyklassisistisk komposisjon, som til dømes figurane, med romantikkens dramatiske grep, synleg med den dominerande diagonalen og det vesle fartøyet i høgrekanten på biletet. Kunstverket fekk inga større merksemd i Frankrike, så Géricault tok det med til Storbritannia, der det vekte stor åtgaum.
Tilbake i Frankrike byrja Géricault på ein serie portrett av sinnssjuke, der kvart portrett skal spegle ulike former for psykisk liding.
Svekka av rideulykker og kroniske tuberkuløse infeksjonar døydde Géricault i 1824 i Paris, etter lengre tids sjukdom. Gravminnet over han på Père Lachaise syner han med pensel i hand ovanom eit relieff av hans berømte Medusas flåte.
Jamming
Jamming (frå engelsk) er tilsikta utsending av radiosignal for å avbryte eller hindre mottaking av signal frå ein annan stasjon.
Teknisk sett vert jamming gjort med ein støysendar, som er ei eining for å senda ut støy for å forstyrra eller blokkera radiosamband. Alt etter kva den skal jamma kan den vera «dum» og berre senda kvit støy som overdøyver signalet eller den kan vera «smart» og senda signal som er eigna for å forstyrra heilt bestemt utstyr. Typisk bruk er støysendarar retta mot radar, radio og sonar. Tidlegare var målgruppa militæret, men med ei stadig aukande mengd sivil radioommunikasjon er det vorte attraktivt for kriminelle å bruka støysendarar for å hindra varsling av lyssky aktivitet. Samstundes brukar politiet støysendarar for å hindra kriminelle i å kommunisera og for å fremtvinga identifisering. Dette kan vera så spesifikt at dei kan slå ut eit bestemt lite geografisk område. Anna kjend bruk er at signal frå GPS kan jammast slik at ein GPS-mottakar ikkje vil kunna motta signalet, eller vil motta fordreia signal, slik at den ikkje vil visa korrekte data. Eit aktuelt område der det kan vere høveleg med jamming, er òg mot droner. Desse dronene kan tidvis hindre bruk av flyplassar på grunn av fare for kollisjon under landing og letting av flya.
Bruk av mobiljammarar i Noreg
I Noreg er det debatt om politiet skal få høve til å bruka mobiljammerar under aksjonar. Det er reist spørsmål om nytte og ansvar om anna legitim bruk av mobilar vert hindra. Eit døme er om politiet i ein pågåande aksjon blokkerar mobilnettet og ein person innanfor aktivt område får eit hjerteattak og døyr fordi ingen klarer å oppnå kontakt med redningspersonell. I ein aksjon kan eit område på 13 kvartal blokkerast for mobilkommunikasjon i samsvar med publisert material, noko som i Oslo tilsvarer eit område frå Karl Johans endepunkt ved Oslo Sentralstasjon og til Oslo domkyrkje. I tillegg vil område med fritt innsyn til støysendaren påverkast slik som område i Gamlebyen og oppover i Ekebergåsen. Kraftigare utstyr er kjent som blokkerer all kommunikasjon i ein avstand av 8 kilometer eller meir frå støysendaren, til dømes TRJ-89. Det er i utgangspunktet ulovleg å nytte jammarar i Noreg.
Mayewski Peak
Mayewski Peak er ein fjelltopp i Saint Johns Range i Victoria Land, midtvegs på ryggen på nordsida av Baldwin Valley. Det vart namngjeve av Advisory Committee on Antarctic Names (US-ACAN) etter Paul A. Mayewski, som deltok i US Antarctic Research Program (USARP) glasiologi og geologisk arbeid ved McMurdo-basen (1968–69), McGregorbreen (1970–71), Willett- og Convoy Range (1971–72) og Rennickbreen (1974–75).
Mount McCallum
Mount McCallum er ein fjelltopp med ei høgd opp mot kring 2200 moh like nordvest for det 2590 moh høge Mount Marwick i Explorers Range i Bowers Mountains. Namnet vart foreslått av M.G. Laird, leiaren for den geologiske gruppa i New Zealand Antarctic Research Program (NZARP) i området, 1981-82. Det er kalla opp etter G. McCallum, ein forskar og fjellklatrar frå New Zealand som omkom i eit snøras på Mount Ruapehu på New Zealand i 1981. Han arbeidde i Antarktis i 1963-64.
Vedkløyvar
Vedkløyvar er ein reiskap med ei øks eller ein kile som ofte blir driven av eit hydraulisk stempel og brukt til å kløyva ved. Ein legg veden som skal kløyvast mellom stempelet og kilen, og stempelet dyttar veden med stor kraft mot kilen, der han blir kløyvd. Moderne vedkløyvarar har ei vogge til veden, medan dei aller enklaste modellane legg veden på ein bjelke. Moderne vedkløyvarar kan ha eit transportband der veden kan førast til tilhengjarar eller i storsekkar. Kilen kan vera forma som ein kross, slik at veden blir delt i fire delar.
Farer ved bruk
Særleg eldre vedkløyvarar har mange faremoment. Nokre modeller hadde eit stempel som gjekk fram og tilbake kontinuerleg, med klemfaren dette kunne medføra. På nokre modellar blei veden lagd på ein bjelke, der ein ofte måtte halda i veden for å balansera han. På moderne vedkløyvarar er styringshendlane utforma slik at ein må ha begge hendene på dei, og dermed er klemfaren minimert. Fliser og vedbitar kan framleis spretta og forårsaka skade. Hanskar, vernebriller og visir kan difor vera viktige verneutstyr for operatøren.
Fliskløyvar
Fliskløyvar er ein liknande reiskap i mindre skala for å laga fliser til opptenning til vedfyring, ofte driven med handkraft.
12"ers
12"ers er ei samleplate frå 1987 med remixar av songar av Phil Collins. Albumet inneheld seks spor frå albumet No Jacket Required frå 1985. Alle miksane vart laga av John «Tokes» Potoker, utanom «One More Night» som vart laga av Hugh Padgham. Miksane vart opphavleg gjeve ut på 12"-singlar og har derfor fått namn etter desse singlane. Alle songane kjem opphavleg frå No Jacket Required.
Polessk
Polessk (russisk Поле́сск, tysk Labiau, polsk Labiawa, litauisk Labguva) er ein by i Kaliningrad oblast i Russland med om lag 8000 innbyggjarar. Han ligg ved elva Dejma, rundt 40 km nordaust for Kaliningrad.
Den tyske riddarordenen bygde ei borg her og gav ho namnet Labiau. Han vart ein del av Hertugdømet Preussen. Labiauavtalen mellom Brandenburg og Sverige vart underskriven her 20. november 1656.
Etter den andre verdskrigen vart byen annektert av Sovjetunionen og den tyske folkesetnaden vart utvist. I 1946 vart bynamnet endra til Polessk.
Polesskkanalen starta i byen og går mot nordaust.
Commandabreen
Commandabreen er ein bratt isbre som flyt austover frå Mount Newall til sør for Mount Ponder i Asgard Range i Victoria Land. Isbreen munnar ut i nedre Newallbreen vest for Sagittate Hill. Han vart namngjeven av New Zealand Geographic Board (1998) fordi Antarctic NZ installerte ein radiogjentakar på nærliggande Mount Newall; «Commanda» var modellnamnet for ein høgfrekvensradio nytta av tidlege feltgrupper frå New Zealand.
A Token of My Extreme
«A Token of My Extreme» er ein song av Frank Zappa frå 1979 på konseptalbumet Joe's Garage [Part II]. Hovudrolla frå denne rockeoperaen i tre delar har blitt forvirra av Lucille og «gjer endeleg noko smart» og «gjev ein haug pengar til L. Ron Hoover og the First Church of Appliantology».
Plot
Appliantology syner seg å vere ein hyklersk religion, som samarbeider med eit «vondskapsfullt, totalitært regime». Dette er ein referanse til scientologi og grunnleggjaren L. Ron Hubbard. Joe er no i tvil om han er riktig klok og spør den musikalske rådgjearen sin L. Ron Hoover kva problemet hans er, og vert fortalt at han er «a latent appliance-fetishist.» Joe spør om å det er på tide å «å kome ut av skapet», og vert beden om «å gå inn i skapet». Der kan han ha det mykje moro med maskinane sine.
Songen er basert på eit anna stykke kalla «Tush Tush Tush» frå 1973.
Les Maguire
Leslie Charles «Les» Maguire er ein engelsk pianist.
Biografi
Maguire byrja karrieren sin som tenorsaksofonist i eit popband i Liverpool, The Vegas Five, som seinare endra namn til The Undertakers. Maguire slutta seinare for å bli med i Merseybeat-bandet Gerry and the Pacemakers, då han erstatta den originale pianisten, Arthur MacMahon. Gerry and the Pacemakers fekk etter kort tid stor suksess i Storbritannia og sidan i USA. Maguire vart verande med gruppa til ho vart oppløyst i slutten av 1960-åra. Han fronta ei kort periode Mississippi blues-bandet Hog Owl i 1970 og har sidan den gong stundom spelt med The Pacemakers for enkelte framføringar.
Sergej Vladimirovitsj Sjahhovskoj
Sergej Vladimirovitsj Sjahhovskoj var ein russisk adelsmann, prins og guvernør for det russiske Guvernementet Estland i perioden 1885–1894.
Visp i Sveits
Visp (fransk Viège) er hovudstaden i distriktet Visp i kantonen Valais i Sveits. Kommunen har innbyggjarar  og eit areal på. Kommunesenteret ligg 658 meter over havet. Staden er inngangsport til dalføret som litt sør for Visp deler seg i dei to fjelldalane Mattertal og Saastal.
Mount McCarthy i Victoria Land
Mount McCarthy er ein fjelltopp, 2865 moh, som ligg 1 nautisk mil (19 km) nordvest for Schofield Peak i Barker Range i Victoria Land. Det vart namngjeve av New Zealand Federated Mountain Clubs Antarctic Expedition (NZFMCAE), 1962–63, etter Mortimer McCarthy, eit medlem av mannskapet på «Terra Nova» under Terra Nova-ekspedisjonen, 1910-13. McCarthy var gjest hos U.S. Navy i 1962-63 då han vitja McMurdo Sound på ny med to andre Scott-veteranar.
Visp i Sveits
Visp er eitt av to industrisenter i området Oberwallis. Mange arbeidarar frå nærliggande kommunar pendlar til staden, fremst til det store kjemiselskapet Lonza si verksemd.
Behind the Sun av Eric Clapton
Behind the Sun er eit album frå 1985 av Eric Clapton. Tittelen på albumet kjem frå ei linje frå Albert King sin «Louisiana Blues». Det er òg det første samarbeidsprosjektet til Clapton med Phil Collins. Det vert ofte omtalt som «comebackalbumet» hans og vart godt motteke i både USA og Storbritannia. Etter nesten eit tiår der gitarspelinga til Clapton kom i skuggen av synginga og låtskrivinga hans, inneheld dette albumet noko av den beste gitarspelinga hans sidan tida i Cream i 1960-åra.
Terrorangrepet i London 7. juli 2005
'''Terrorangrepet i London 7. juli 2005''' var fleire bombeangrep retta mot kollektivtransportsystem i London i England. Tre undergrunnsbanar og ein buss vart ramma av bomber under morgonrushet 7. juli 2005.
Behind the Sun av Eric Clapton
Videoen til «Forever Man» vart mykje vist på MTV, og har mellom anna med ei ulukke der kameraet fell ned frå hevearmen. Albumet inneheld mykje synthesizerar og trommemaskinar spelt av Phil Collins, Ted Templeman, Peter Robinson, Michael Omartian, James Newton Howard, Chris Stainton og Greg Phillinganes, i tillegg til Clapton sin Roland gitarsynthesizer på «Never Make You Cry». Bassistane Donald «Duck» Dunn frå Booker T. & the MG's og Nathan East frå smoothjazz kvartetten Fourplay spelte òg på plata.
Terrorangrepet i London 7. juli 2005
Fire terrorister utløyste separat, men tett saman i tid, tre heimelaga homemade bomber på ulike undergrunnstog, medan ein fjerde utløyste ei bombe på ein dobbeltdekkarbuss ved Tavistock Square. Togbombene gjekk av i nærleiken av stasjonane Aldgate og Edgware Road Circle line, og ved Russell Square på Piccadilly line. I tillegg til dei fire sjølvmordsbombarane omkom 52 menneske i angrepa og over 700 blei skadde. Dette gjorde hendinga til det dødelegaste terroristangrepet i Storbritannia sidan Pan Am Flight 103 blei sprengt nær Lockerbie i Skottland i 1988, og det dødelegaste angrepet i England sidan andre verdskrigen. Det var det første islamistiske sjølvmordsangrepet i landet.
Behind the Sun av Eric Clapton
I sjølvbiografien sin hugsar Clapton innspelingane i 1984 som ei god tid: «Det heile gjekk så bra, eg håpte at det aldri skulle ta slutt.» Han hadde derimot problem i ekteskapet med Pattie Boyd, som vart temaet på fleire av songane: «She's Waiting», «Same Old Blues» og «Just Like a Prisoner», inneheld alle lange gitarsoloar av Clapton. Det var i denne perioden at Boyd gjekk frå han, og dei tok etter kvart ut separasjon. Clapton lindra smerta med å skrive songen «Behind the Sun», med berre han på gitar og vokal, og Phil Collins på synthesizer, som av den siste songen på albumet.
London-traktaten i 1700
London-traktaten, signert den 25. mars 1700 og stundom kalla den andre delingsavtalen, var eit forsøk på gjeninnføre den pragmatiske sanksjonen etter at hertug Josef Ferdinand av Bayern døydde. Dette hadde gjort den første delingsavtalen, Haag-traktaten i 1698, ugyldig.
Mándra-Idýllia
Mándra-Idýllia (gresk Μάνδρα-Ειδύλλια) er ein kommune i den vestlege delen av Attikí i Hellas. Kommunen inngår i periferieininga Vest-Attikí i periferien Attikí.
Administrativ inndeling
Kommunen vart danna i 2011 ved at ein slo saman dei tidlegare kommunane Dei fire tidlegare kommunane er no kommunaleiningar.
Behind the Sun av Eric Clapton
Dette var òg første gongen Clapton samarbeidde med låtskrivaren Jerry Lynn Williams. Som svar til at Van Morrison hadde vorte droppa frå Warner Bros. Records, ønskte Clapton at albumet skulle ha fleire hitsinglar: «Dei sendte meg tre songar frå ein låtskrivar i Texas - «Forever Man», «Something's Happening» og «See What Love Can Do» - og dei var gode.» Innspelingane inkluderte tidlegare Toto-gitarist Steve Lukather og trommeslagar Jeff Porcaro, i tillegg til dei langvarige samarbeidspartnarane til Clapton, bassist Nathan East og klaverspelar Greg Phillinganes, som offisielt vart med i Toto i 2005.
Mándra-Idýllia
Byar og tettstader
Dei største byane og tettstadene i kommunen er:
Behind the Sun av Eric Clapton
Behind The Sun-turneen inkluderte òg den første Live Aid-konserten i 1985 der «She’s Waiting» vart framført i lag med «White Room» og «Layla».
Terrorangrepet i London 7. juli 2005
Angrepet kom dagen etter at London var vorte tildelt arrangementet av Sommar-OL 2012. Det fall òg saman med førebuingane til rettssaka mot Abu Hamza al-Masri, G8-toppmøtet i Skottland. I ei fråsegn påtok al-Qaida seg ansvaret for «det signa raidet» i London. I den offisielle rapporten frå det britiske innannriksdepartementet, Home Office, vart det ikkje trekt nokon klår konklusjon på spørsmålet om i kva grad utanlandske organisasjonar, som al-Qaida, stod bak, då ein ikkje hadde bevis som kunne avgjera dette. Videoar spelte inn av gjerningsmennene oppgav britisk innblanding i muslimske land som motivasjon for angrepet.
Songen Joe's Garage
«Joe's Garage» er ein song av Frank Zappa frå 1979 på albumet Joe's Garage Act I. Songen vart gjeven ut som singel. Etter introsporet, «The Central Scrutinizer» starta denne songen soga på Joe's Garage. Trass i at singelen ikkje gjekk inn på salslista, vart det ein av dei mest spelte songane til Zappa på FM Radio. Songen vart framført på konsertane hans frå 1980 til 1988, i lag med songen «Why Does it Hurt When I Pee?». Singelversjonen av songen manglar mange av spesialeffektane som albumversjonen har. Singelversjonen av «Joe's Garage» vart gjeven ut på samleplata Strictly Commercial.
Terrorangrepet i London 7. juli 2005
Den fyrste bomba gjekk av ved Aldgate undergrunnsstasjon. Det vart fyrst meldt om ein kollisjon mellom to tog på strekninga mellom Liverpool Street stasjon og Aldgate, og ein eksplosjon som følgde kollisjonen. Dei første rapportane melde om åtte alvorleg skadde og fjorten lettare skadde som fekk medisinsk handsaming. Seinare vart det meldt om over 100 skadde og to døyde.
Songen Joe's Garage
Soga
Songen introduserer hovudkarakteren Joe og bandmedlemmet Larry Fanoga. Han forklarer at Joe, Larry og venene deira startar eit band i garasjen til Joe og splear den same, enkle songen om att og om att. Dette var ein slags parodi av dei mange garasje- og punkbanda på denne tida. Dei starta å spele denne eine songen i ein go-go bar og etter kvart vart den repeterande musikken deira god nok til at dei fekk tilbod om ein plateselska, men av uklåre årsaker gjekk bandet frå kvarandre kort tid etter. Etter kvart spelar dei så høgt i garasjen at politiet kjem til dei. Det vert forklart at dette er første gongen Joe møter rettsvesenet («Joe's first confrontation with the law»), og impliserer at han seinare i soga vil få meir trøbbel med politiet. Politiet let han gå, men seier at han bør halde seg til meir kyrkje-orienterte aktivitetar («stick to church oriented activities»), ein kommentar om korleis vaksne på denne tida følte at religion ville reinse ein for dei vonde syndene rocken førte med seg. Denne linja levert av the Central Scrutinizer introduserer òg den neste songen på albumet, «Catholic Girls».
Terrorangrepet i London 7. juli 2005
Turistar vart bedne om å forlata området rundt Russell Square, der blant anna British Museum ligg. Militære styrker vart sett inn i området ved Covent Garden, som på denne tida av året er fullpakka av turistar. Kollektivsystemet i det sentrale London vart fullt stengd etter at det vart klårt at det var ramma av terrorhandlingar.
Songen Joe's Garage
Overture
Songen indikerer musikkstilane som vart nytta seinare på albumet, som bjøllene på «Why Does it Hurt When I Pee?», nokre merkelege gitarlinjer i «He Used to Cut the Grass», og linja «It makes its own sauce if you add water», som dukkar opp att i songen «Crew Slut.» Dette gjer at songen vert ein slags overture for albumet.
Terrorangrepet i London 7. juli 2005
Mål
Undergrunnsnettet har lenge vorte sett på som eit av dei mest sentrale terrormåla i London. Med fem millionar passasjerar, og fulle tog i rushtiden, er det både eit attraktivt mål i seg sjølv, og eit mål der det er lett for terroristar å blanda seg inn i folkemengda slik at det er mogleg å plassera eksplosivar.
Songen Joe's Garage
Tema
Det underliggande temaet i songen, og for heile albumet, var basert på hatet Zappa hadde mot sensur, misbruket til plateselskap på denne tida, og band utan talent som vert kjende. Songen hadde ein meir kommersiell stil enn dei fleste andre songane på albumet fordi han var tenkt som singel, i tillegg som hovudsongen på albumet.
Terrorangrepet i London 7. juli 2005
Mål
På grunn av at undergrunnsbanen lenge hadde vore eit potensielt mål for Det provisoriske IRA og andre grupper hadde ein lenge arbeidd med å gjere passasjerar merksame på faresignal. Dei reisande har til dømes i mange år vorte oppfordra til ikkje å la bagasjen sin stå utan tilsyn på stasjonane og om å melde frå umiddelbart dersom ein såg slik bagasje. I 2004 vart det halde ei større antiterrorøving der politi, brannvesen, ambulansetenesta og andre var involverte, og undergrunnsbanen var eit av dei simulerte måla.
Songen Joe's Garage
Konsertversjonar
På konsertar vart songen ofte spelt i eit høgare tempo og hadde fleire interne vitsar som ein del av teksten.
Innhald
7" version
Terrorangrepet i London 7. juli 2005
Gjerningsmenn
6. juli 2006 sende Al-Jazeera eit videoopptak av gjerningsmannen Shehzad Tanweer, som mellom anna sa: "What you have witnessed now is only the beginning of a string of attacks that will continue and become stronger until you pull your forces out of Afghanistan and Iraq. And until you stop your financial and military support to America and Israel."
Songen Joe's Garage
Innhald
A. «Joe's Garage» - 6:10
B. «Catholic Girls» - 4:26
Terrorangrepet i London 7. juli 2005
Gjerningsmenn
To veker etter angrepet, den 21. juli 2005, forsøkte fire andre personar med islamismetilknyting å råka kollektivtransportsystemet i London med nye bombeåtak. Dette åtaket førte ikkje til store skader, og gjerningsmennenen blei fengsla.
Tanzanitt
Tanzanitt er ein edelstein, ein blåfarga, klår varietet av mineralet zoisitt. Fargen kan intensiverast ved varmebehandling.
Tanzanitt blei oppdaga i 1967 i Det vart oppdaga i Mereraniåsane i regionen Manyara nord i Tanzania i 1967, nær byen Arusha og Kilimanjaro. Gruvedrifta blei starta med ein gong, men berre små gruver drivne av lokale hender. Det er ikkje vanleg at ein finn store mengder av tanzanitt; for det meste kjem det ut berre små steinar. Dei gongene det er mogleg å ta ut større steinar, blir dei ofte kjøpt av samlarar, og prisane kan då bli svært høge.
Per 2007 har ein ikkje funne tanzanitt nokon anna stad i verda enn i Tanzania.
As Sur i Saudi-Arabia
As Sur er ein landsby i Mekka-regionen vest i Saudi-Arabia.
Villa del Casale
Villa del Casale, Villa Romana del Casale, siciliansk Villa Rumana dû Casali, er restane etter ein romersk villa (stort bustadhus på landet med sekundære bygningar) i nærleiken av byen Piazza Armerina i provinsen Enna på Sicilia. Villaen vart påbyrja på slutten av tohundretalet og var i bruk fram til han vart øydelagt i ein brann i 1160, og seinare dekt til av eit jordras. Villaen utmerkar seg ved eit trettitals mosaikkbilete av særs framifrå kvalitet på til saman 3 500 rutemeter. Den fyrste mosaikken vart avdekt i 1929, og restaureringa av villaen vart avslutta i 1954. I 1997 vart villaen ført opp på verdsarvlista til UNESCO.
Kamerunfjellet
Kamerunfjellet er eit fjell som er ein av dei største og mest aktive vulkanane i Afrika. Det er det høgaste fjellet i Kamerun, og ligg i nærleiken av kysten inst i Guineabukta. Det høgaste punktet blir kalla Fako. Fjellet ligg på Kamerunlinja, ei lang kjede av vulkanske fjell som strekker seg ut i Guineabukta og omfattar fleire øyar der, som São Tomé og Príncipe. På den sørlege hellinga av fjellet, mot kysten, er tvillingtoppen Etinde, som også er kjend som Vesle Kamerun.
I det 5. hundreåret f.Kr. observerte den kartagiske navigatøren Hanno eit vulkanutbrot her. Fjellet hadde utbrot seks gongar på 1900-talet. I 1922 nådde ein lavastraum heilt til Guineabukta, og i 1999 stoppa ein straum berre 200 meter frå kysten. Nylege utbrot var i 1999, 2000 og 2012.
Kvart år held ein løpet Mount Cameroon Race of Hope til toppen av fjellet. Dei beste når toppen på 4 timar og 45 minutt. Turistar som vil klatra til toppen, må ha med ein guide.
Mount McLennan i Victoria Land
Mount McLennan er eit markant fjell på over 1600 m ved nordsida av Taylor Valley, som ragar over området øvst i Canada-, Commonwealth- og Loftusbreen i Victoria Land. Det vart namngjeve av C.S. Wright frå Terra Nova-ekspedisjonen (1910–13) etter professor McLennan, ein fysikar ved Toronto University i Canada.
Margaret Theresia av Spania
Margaret Theresia av Spania (spansk Margarita Teresa, tysk Margarete Theresia) var tysk-romersk keisarinne, tysk dronning, erkehertuginne av Austerrike og dronninggemalinne av Ungarn og Böhmen. Ho var dotter til kong Filip IV av Spania og den andre kona hans Mariana av Austerrike. Ho var den eldste systera til Karl II den forheksa, den siste spanske Habsburgaren. Ho er den sentrale figuren i det kjende Las Meninas av Diego Velázquez og tema i mange av dei seinare måleria hans.
Av politiske årsaker gifta ho seg med Leopold I av Det tysk-romerske riket som var onkel til mora og syskenbarn av faren. Trass i aldersskilnaden på 11 år var dei lukkelege i lag, og delte ei interesse i teater og musikk. Ho kalla han «onkel» sjølv etter dei var gift, og han kalla ho «Gretl». Etter å ha fødd fire barn, og svekka av fleire spontanabortar, døydde Margarita Teresa berre 21 år gammal. Det einaste overlevande barnet hennar var erkehertuginne Maria Antonia av Austerrike, framtidig kurfyrstinne av Bayern.
Ein av diamantane til Margarita Teresia vart auksjonert bort på Christie's i desember 2008. Han vart då kalla Wittelsbach-diamanten, og vart gjeven til ho av faren, kong Filip IV av Spania som ein del av medgifta då ho gifta seg med Leopold I 15 år gammal. Diamenen på nesten 36 karat vart seld for $24,3 millionar, som er den høgaste prisen for ein diamant seld på ein auksjon.
Oslo Konserthus
Oslo Konserthus er eit konserthus som ligg meir eller mindre inneklemt mellom kontorblokkene i bydelen Vika i Oslo. Tilkomsten til hovudinngangen på Johan Svendsens plass er frå Ruseløkkveien. Sceneinngangen har tilkomst frå Munkedamsveien.
Oslo kommune er eigar av konserthuset, som er tilhaldsstaden for Oslo Filharmoniske Orkester. Konserthuset vart opna 22. mars 1977.
Bygningen
Oslo Konserthus vart teikna av den svenske arkitekten Gösta Åbergh. Fasaden er kledd med grå Tolgagranitt frå Tolga i Østerdalen. Hovudsalen, Store Sal, har plass til 1404 tilhøyrarar, med tillegg av 212 i ei podieterrasse. Dessutan finst det ein mindre konsertsal med 266 plassar. I den store salen er det installert eit stort konsertorgel med 90 stemmer, bygd i Tyskland i 1978 av orgelbyggjaren Paul Ott.
Dei akustiske tilhøva i den store konsertsalen vert rekna som mindre tilfredsstillande, og det er gjort freistnader på å bøte på dette.
You Had It Coming
You Had It Coming er det åttande studioalbumet til gitaristen Jeff Beck, gjeve ut 6. februar 2001 på Epic Records. Albumet nådde 17. plassen og 110. plassen på høvesvis Billboard Top Internet Albums og Billboard 200-listene, og 96. plassen på den tyske og 123. plassen på den franske albumlista. «Dirty Mind» vann Grammyprisen for beste rockeinstrumental i 2002. Songaren Imogen Heap deltek på «Dirty Mind» og «Rollin' and Tumblin'», og turnerte sidan med Beck i 2004.
Ájos Kírykos
Ájos Kírykos (gresk Άγιος Κήρυκος) er ein landsby og tidlegare kommune aust på øya Ikaría i periferieininga Ikaría i periferien Dei nordlege egeiske øyane i Hellas. Ájos Kírykos inngår frå 2011 som ei kommunaleining i kommunen Ikaría og er hovudsete i kommunen og i periferieininga.
Ved folketeljinga i 2011 hadde kommunaleininga Ájos Kírykos 3 511 innbyggjarar, medan tettstaden med same namn hadde 2 218 innbyggjarar.
120. artilleribrigade
120. artilleribrigade (russisk: 120-я артиллерийская бригада), er ein artilleribrigade i det russiske forsvaret som er underlagt 41. kombinerte armé i Sentrale militærdistrikt. Han er forlagt til Jurga.
Distriktet Visp
Visp omfattar 19 kommunar. Omframt hovudstaden Visp, som distriktet har namn etter, har også kommunen Zermatt meir enn 5 000 innbyggarar.
120. artilleribrigade
Våpen er:
Distriktet Visp
Kommunar
Visp består av 19 kommunar:
Mount McDonald
Mount McDonald er ein fjelltopp (2470 moh) på nordsida av Trafalgarbreen, 4 nautiske mil (7 km) nordvest for Mount Burton i Victory Mountains i Victoria Land. Det vart namngjeve av New Zealand Federated Mountain Clubs Antarctic Expedition (NZFMCAE), 1962–63, etter William McDonald, mannskap på «Terra Nova» i løpet av Terra Nova-ekspedisjonen, 1910-13. McDonald, som budde på New Zealand, var gjest hos U.S. Navy i 1962-63 i Antarktis då han vitja kontinentet igjen md to andre Scott-veteranar.
Hans-Peter Briegel
Hans-Peter Briegel er ein tysk tidlegare fotballspelar frå Rodenbach i Rheinland-Pfalz. Han vart europameister med Vest-Tyskland i 1980, og spelte på dei vesttyske laga som tok seg til finalen både under VM 1982 og VM 1986.
Klubbspel
Briegel var aktiv på FC Kaiserslautern i heimlandet frå 1975 til -84. Sommaren 1984 vart han overført til italienske Hellas Verona. Allereie i sin fyrste sesong var han med på ein historisk triumf, ettersom laget frå Verona for fyrste og hittil (2017) einaste gong sikra seg ein scudetto, den italienske seriemeistertittelen. Vel eitt år seinare gjekk turen til Sampdoria og to sesongar i laget frå Genova. Han avslutta karrieren med å verte italiensk cupmeister, skåra til og med det fyrste målet i den fyrste av dei to finalekampane.
Landslagsspel
Briegel var vesttysk landslagsspelar frå 1979 til -86. I desse åra spelte han 72 landskampar og skåra fire mål. Han var på bana både under EM-finalen 1980 og VM-finalane 1982 og 1986. I 1980 vart det vesttysk finalesiger 2-1 mot Belgia, ein meisterskap der Briegel fekk venstreback-plassen på det såkalla Alls Star Team i EM. Sidan kom tap i begge VM-finalane, fyrst mot Italia i 1982 og så mot Argentina i 1986. Også i 1984 var Briegel på Vest-Tysklands lag i fotball-EM.
UEFA-cupfinalen i fotball 1998
Finalen i UEFA-cupen fotball 1998 fann stad på Parc des Princes i Paris 6. mai 1998 framfor 44 412 tilskodarar. Oppgjeret stod mellom to italienske klubbar, FC Inter frå Milano og SS Lazio frå Roma. Med siger 3-0 sikra Inter seg sin tredje triumf i UEFA-cupen.
Kampen
Etter fem minuttars spel vart chilenaren Iván Zamorano spelt fri med ei langpasning frå Inters banehalvdel, han sende ballen forbi Lazio-målvakta og i mål. Då kampen var ein time gammal la argentinaren Javier Zanetti på til 2-0 med ein susar frå 18-20 meter i retning krysset. Ti minuttar seinare fastsette brasilianaren Ronaldo sluttresultatet til 3-0, etter å ha runda målvakta og plasserte ballen i det tome målburet. Tre minuttar før full tid vart Lazio-innbytaren Matías Almeyda tildelt gult kort nummer to og utvist. Antonio López Nieto frå Spania var dommar.
Laga
Vinnarlaget til Inter bestod av Gianluca Pagliuca, Francesco Colonnese, Salvatore Fresi, Taribo West, Javier Zanetti, Aron Winter, Zé Elias, Youri Djorkaeff, Diego Simeone, Ronaldo Lima, Iván Zamorano og innbytarane Benoît Cauet, Francesco Moriero, Luigi Sartor.
Lazio mønstra: Luca Marchegiani, Alessandro Grandoni, Alessandro Nesta, Paolo Negro, Giuseppe Favalli, Diego Fuser, Giorgio Venturin, Vladimir Jugović, Pavel Nedvěd, Pierluigi Casiraghi, Roberto Mancini, Matías Almeyda, Guerino Gottardi.
How Do You Do It?
Historie
Songen var skriven av Mitch Murray, som tilbaud han til Adam Faith og Brian Poole, men vart avvist. George Martin frå EMI valde å plukke songen opp for eit nytt band han var produsent for, The Beatles, som A-sida for den første singelen deira. The Beatles spelte inn songen, men ville ikkje gje han ut, sidan dei følte han ikkje passa med stilen deira, men gjorde endringar frå demoinnspelinga til Murray. Desse omfatta ein ny introduksjon, vokalharmoni, ein solo, nokre småendringar i teksten og fjerna ein modulasjon for siste verset. Dei spelte inn songen i september 1962, og sjølv om Murray mislikte endringane deira, var det ikkje dette som gjorde at dei ikkje gav han ut. «Love Me Do» vart den første singelen deira i staden. Innspelinga deira kom offisielt ut i november 1995 på Anthology 1 album. Gerry and the Pacemakers sin versjon, som òg vart produsert av Martin, vart ein stor hit i Storbritannia og erstatta «From Me to You» (den tredje singelen til The Beatles) på toppen av singellista. Det var tittelsongen på ei EP-plate i lag med «Away From You», «I Like It» og «It's Happened to Me» (Columbia SEG8257, gjeven ut i juli 1963). Singelen gjekk inn på den amerikanske singellista 5. juli 1964, og nådde til slutt niandeplassen.
Haag-traktaten i 1698
Haag-traktaten eller den første delingsavtalen vart signert 11. oktober 1698 mellom England og Frankrike. Avtalen prøvde å løyse problemstillinga om kven som skulle arve den spanske trona og foreslo hertug Josef Ferdinand av Bayern som arvingen. Avtalen fastsette derimot òg at Louis, le Grand Dauphin, skulle få Napoli, Sicilia og Toscana og den tysk-romerske keisaren Karl VI skulle få Nederlanda. Hertug Leopold av Lorraine skulle få Milano mot at han avstod Lorraine og Bar til dauphinen.
Den første delingsavtalen vart ugyldig då Josef av Bayern døydde. Det vart gjort forsøk på ein andre delingsavtale i 1699, som erkehertug Karl avslo fordi Italia ikkje vart gjeven til Austerrike. Kong Karl II av Spania godtok ikkje avtalen, sidan avtalen delte opp Det spanske imperiet, og han testamenterte alle områda sine til den andre sonen til dauphinen, Filip, hertugen av Anjou. Då Karl døydde, gav kong Ludvig XIV av Frankrike opp denne avtalen, testamentet vart motarbeidd (med tvang) og ein lang og kostbar krig som involverte heile Europa, den spanske arvefølgjekrigen, starta i 1701.
LIBRIS
LIBRIS er ein svensk nasjonal samkatalog for eit stort tal svenske bibliotek, i hovudsak universitets- og høgskolebibliotek. Her finn ein informasjon om nesten alle svenske bøker og tidsskrift, i tillegg til dei fleste utanlandske publikasjonar som er kjøpt inn av svenske forskingsbibliotek. Katalogen blir administrert av Kungliga biblioteket.
Eit unikt Libris-ID blir gitt for verk i katalogen.
Bob Dylan's Greatest Hits Volume 3
Bob Dylan's Greatest Hits Volume 3 er ei samleplate av Bob Dylan som kom ut på Columbia Records i 1994. Det nådde 126. plassen på albumlista i USA.
Plata inneheld innspelingar mellom 1973 og 1991, som var perioden frå Bob Dylan's Greatest Hits Vol. II, som kom ut i 1971. Alle albuma til Dylan i denne perioden er representerte med unntak av Dylan, The Basement Tapes, som bestod av songar frå før denne perioden, Saved og Empire Burlesque.
I 2003 vart dette albumet i lag med dei to første samleplatene gjeve ut i ei samling av fire plater kalla Greatest Hits Volumes I-III.
Eskimospove
Eskimospove (Numenius borealis) er ein vadefugl i snipefamilien. Han er hekkefugl i arktiske delar av Alaska og Canada. Han er flyttfugl med overvindring på pampasen i Argentina.
Arten kan vere utdøydd, han har ikkje vore observert etter 1963 og har derfor status CR (PE) - kanskje utrydda.
As Suwadah
As Suwadah er ein landsby i Mekka-regionen vest i Saudi-Arabia.
Ørnulf Tofte
Ørnulf Tofte var ein norsk politiembetsmann og  kontraetterretningssjef i Politiets tryggingsteneste, fødd i Oslo. Tofte byrja i det norske politiet i 1940 og var med på å bygge opp Politiets overvakingsteneste (POT), der han var frå 1948 til 1987. Under den kalde krigen vart han etterkvart politiinspektør og sjef for kontraetterretningstenesta. Det var først og fremst arbeidet med å avdekkje dei sovjetiske etterretningsorganisasjonane KGB og GRU sine ulovlege verksemder på norsk jord, og å verna norske statsinstitusjonar, nøkkelpersonar og nasjonale interesser mot eksterne truslar, som var Toftes hovudarbeidsområde.
Tofte spelte ei viktig rolle i etterforskinga av alle de tre store spionsakene i Noreg under den kalde krigen, dvs. i etterforskninga av Asbjørn Sunde, Gunvor Galtung Haavik og Arne Treholt. Av desse vart Asbjørn Sunde og Arne Treholt dømde, medan Haavik døydde i fengselet før saka kom opp i retten, og det var Tofte som pågreip alle tre. Han er omtalt som «Noregs fremste spionjeger» under den kalde krigen. Tofte har fortalt om erfaringane sine som spionjeger under den kalde krigen i boka Spaneren (1987). Han fekk i 1987 Kongens fortenestemedalje i gull.
Overvakingspolitiet under leiing av Asbjørn Bryhn hadde frå 1960-åra jakta på ein ukjend russisk spion, som endeleg vart avslørt som Gunvor Galtung Haavik og arrestert i 1977. Før arrestasjonen av Haavik hadde politiet i september 1965 arrestert Vilhelm Evang sin sekretær Ingeborg Lygren; Bryn ynskte tiltale mot Lygren, men statsadvokat Lauritz Dorenfeldt innstilte på henlegging mot bevisets stilling. Lygren vart lauslaten i desember samme år. Arrestasjonen av Lygren vekte oppsikt og avslutta karrierane til både Asbjørn Bryhn og Vilhelm Evang. Tofte, som deltok i saken som etterforskar, kalla seinar saken «en ulykke». Ifølgje Tofte førte saken til at politiet ikkje sette i gang noka «offensiv etterforskning» for å avsløre «sjefen for et departement», ein annan mistenkt og uidentifisert spion. Overvakingspolitiet erkjente at arrestasjonen av Lygren var ein stor tabbe.
New York av Lou Reed
Det tidlegare bandet til Reed, The Velvet Underground, var på toppen av kult-populariteten sin seint i 1980-åra, men solokarrieren hans hadde teke nokre harde slag i 1980-åra. Den vide populariteten til New York sette fyr i karrieren hans att i så stor grad at The Velvet Underground vart samla saman att for ein verdsturné.
Velvet Underground-trommeslagaren Moe Tucker spelte perkusjon på to spor på albumet.
Bakgrunn og tekstar
Den streite rockestilen på albumet var uvanleg på denne tida og i lag med andre utgjevingar som Graham Parker sitt The Mona Lisa's Sister var det eit forvarsel om at rocken var på veg attende til røtene. Tekstane gjennom dei 14 songane er overdådige og forsiktig fletta saman. New York er derfor eit konseptalbum. Den polemiske teksten i omslaget rådar lyttaren til å høyre gjennom heile albumet i ein eingong, som «om det var ei bok eller ein film». Teksten rettar kritikk mot mange offentlege personar på denne tida. Reed nemner Jomfru Maria, NRA, Rudy Giuliani, «the President» (Ronald Regan), «Statue of Bigotry» (Fridomsstatuen), Buddha, Mike Tyson, Bernard Goetz, Mr. Waldheim, «the Pontiff», Jesse Jackson,  Hendrix, Swaggart og Morton Downey.
Reed henta òg inspirasjon frå somme av venen og samtidige artistar. Til dømes siterer Reed i siste songen «Last Great American Whale» John Mellencamp og refererer til han som «my painter friend Donald.» Då Mellencamp sjølv høyrte albumet sa han «Ja, det høyrest ut som det vart produsert av ein åttandeklassing, men eg likar det.»
Plateomslag
Plateomslaget er eit fotografi med fem ulike bilete av Reed lagt over kvarandre i den same gata. Fotografiet er blått monokromt utanom skoa, som er brune. Fargane varierer i ulike utgåver. Fotografiet på baksida er frå same gate, men utan Reed. Bileta vart tekne av Waring Abbott. Omslaget vart designa av Spencer Drate, Judith Salavetz og Sylvia Reed.
Mount McGee
Mount McGee er eit fjell, 1410 moh, som ligg på ein rygg ved nordsida av Clausnitzerbreen i Random Hills i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1955-63. Det vart namngjeve av Advisory Committee on Antarctic Names (US-ACAN) etter Lawrence E. McGee, ein geolog ved McMurdo-basen, 1965-66.
Cornerbreen
Cornerbreen er ein bratt isbre som heller ned Deep Freeze Range mellom Black Ridge og Mount Dickason til han flyt saman med Nansenisen i Victoria Land. Han vart først utforska av den nordlege gruppa frå Terra Nova-ekspedisjonen, og han fekk dette namnet av dei på grunn av plasseringa i høve til Nansenisen.
New York av Lou Reed
Mottaking
I 1995 skreiv Bill Prince i Q at New York «signaliserte byrjinga på avfrostinga av Velvet Underground.» Mark Deming skreiv i meldinga si for AllMusic at «New York er eit meisterverk innan litterær, vaksen rock & roll, og det beste albumet i solokarrieren til Reed.» David Marchese skreiv i Spin at albumet hadde ei «blanding av skarpe detaljar, rettferdig sinne og sylskarp rock» og «var det beste til Reed det tiåret.» I melding for Pitchfork i 2020 skreiv Daniel Felsenthal at New York var «ein plate med umiskjenneleg overtyding, ei så direkte og litterær, lærd og rasande at ho ikkje liknar på noko protestmusikk skrive før eller sidan.» Felsenthal skreiv: «Fødebyen hans blir hans Yoknapatawpha County, ein stad for synekdoker som omfattar store opplevingar. Som mykje flott fiksjon, har Reed si handtering av emna hans – eit utarma miljø, urfolksforfølging, antiabortfolk, politidrap, rasevald – fått større relevans i dag.»
I 1989 kåra Rolling Stone albumet til det 19. beste albumet frå 1980-åra. I 2006 plasserte Q albumet på 26. plassen på lista si over dei 40 beste albuma i 1980-åra I 2012 plasserte Slant Magazine albumet på 70. plassen på lista si over dei 100 beste albuma frå 1980-åra.
Andre utgjevingar
Reed framførte alle songane på New York i rekkjefølgje den 13. august 1989, i Théâtre Saint-Denis i Montreal i Canada, og denne framføringa kom ut på ein DVD kalla The New York Album. DVD-en inneheld òg eit lydintervju med Lou Reed («A Conversation with Lou Reed»).
I september 2020 kom ei luksusutgåve av New York med den ommastra plata på både CD og ein dobbel-LP, i tillegg til ein andre CD med konsertopptak frå turneen til Reed frå 1989, ein tredje med demoar, alternative miksar og ein song frå albuminnspelinga som ikkje var gjeven ut før, i tillegg to opptak av ekstranummer, og ein DVD frå konserten i Montreal.
Medverkande
Produksjon
Karl av Berry (1686–1714)
Karl av Frankrike, hertug av Berry (Charles de France, Duc de Berry) var ein soneson av Ludvig XIV av Frankrike. Han var son av Ludvig, le Grand Dauphin og Victoria av Bayern.
Sjølv om han var barnebarn av Ludvig XIV, var han rangert som fil si de France («son av Frankrike»), i staden for petit-fil si de France («soneson av Frankrike»), sidan han var sonen til tronarvingen. Han var òg arving til trona av Spania i sju år (1700-1707).
Han vart gift med Marie Louise Élisabeth av Orléans 6. juli 1710. Ho var slektningen hans, dotter av Filip II av Orléans og Françoise-Marie de Bourbon. Ekteskapet vart ikkje særleg lukkeleg, og dei fekk berre born som døydde tidleg.
Han døydde etter at han pådrog seg indre skader ein gong han var på jakt.
Évdilos
Évdilos (gresk Εύδηλος) er ein landsby og tidlegare kommune på den midtre delen av øya Ikaría i periferieininga Ikaría i periferien Dei nordlege egeiske øyane i Hellas. Évdilos inngår frå 2011 som ei kommunaleining i kommunen Ikaría.
Ved folketeljinga i 2011 hadde kommunaleininga Évdilos 2 749 innbyggjarar, medan tettstaden med same namn hadde 501 innbyggjarar.
Mean Woman Blues
«Mean Woman Blues» er ein 12-taktsblues skriven av Claude Demetrius. Han vart spelt inn av Elvis Presley som ein del av filmmusikken til Loving You frå 1957. Presley gav òg ut songen på EPen Loving You. Versjonen hans nådde 11. plassen på R&B-lista i USA.
I 1959 spelte Cliff Richard og The Shadows inn ein studioversjon av songen på albumet Cliff Sings.
Rockabilly-artisten Glen Glen frå Los Angeles spelte inn ein versjon av songen på albumet Everybody's Movin' Again.
I 1963 vart songen gjeven ut som B-sida til songen «Blue Bayou» av Roy Orbison. Denne versjonen nådde femteplassen på Billboard Hot 100-lista.
Jerry Lee Lewis spelte inn sin versjon av songen på konsertalbumet Live at the Star Club, Hamburg. Han spelte òg inn songen i 1957 og denne var B-sida til den britiske singelutgåva av «Great Balls of Fire.» Lewis sin versjon har ein ganske annleis tekst enn Claude de Metrius-versjonen.
Songen vart spelt inn av The Spencer Davis Group på albumet Autumn '66 med Stevie Winwood på solovokal.
Jay and the Americans gav ut sin versjon av songen i 1969 på albumet Sands of Time.
Sjølv om songen vart skriven i midten av 1950-åra vart det gjeve ut fleire songar med liknande titlar. Av desse finn ein «Jimmie's Mean Mama Blues,» ein song av Jimmie Rodgers som òg vart spelt av Bob Wills, Moon Mullican sin «Mean Mama Blues» og Ernest Tubb sin «Mean Mama Blues».
Anzio
Anzio er ein by og ein kommune i provinsen Roma i regionen Lazio i Italia. Kommunen har vel 53 000 ibuarar (2013) og dekker ei flatevidd på 43,6 km².
Byen, som ligg 58 kilometer sør for Roma, er ein hamne- og fiskeriby ved Tyrrenhavet. Ferjer og båtruter går til dei pontinske øyane Ponza, Palmarola og Ventotene.
Under andre verdskrigen fann Operation Shingle stad ved Anzio i januar 1944, ein avgjerande landgang av allierte styrkar. I romartida var staden under namnet Antium ein kjærbadestad for eliten i Roma.
Keisar Nero vart fødd i Antium.
Rondo for piano og orkester i D-dur av Mozart
Rondo for piano og orkester i D-dur, K. 382 er ein tre satsar lang konsertrondo for piano og orkester komponert av Wolfgang Amadeus Mozart. Han var meint av Mozart som ein ny finale for hans Pianokonsert nr. 5 i D-dur.